เกิดอาการคัดจมูกข้างเดียวมาราว 2 สัปดาห์ (เป็นสลับข้างไปเรื่อยๆ) กลางวันยังพอทนได้ แต่พอกลางคืนนอนไม่หลับ ใช้น้ำเกลือล้างจมูกเช้าและก่อนนอน กินยาแก้แพ้แบบง่วงน้อย 1 เม็ดก่อนนอน และยาละลายเสมหะ 3 เวลา ก็ไม่หาย บางวันตื่นมาเปลือกตาบวม แต่ผ่านไปสัก 10 นาทีก็หายปกติ
สวัสดีค่ะ สาเหตุของอาการคัดจมูกสลับข้าง1. เป็นไข้หวัด แต่ก็จะหายไปได้เองภายในเวลาประมาณ 1 สัปดาห์ ดังนั้น หากเป็นมา 2 สัปดาห์แล้วก็ไม่น่าใช่2.โรคภูมิแพ้ ชนิดแพ้อากาศ (allergic rhinitis) ซึ่งเกิดจากการแพ้ต่อสารก่อภูมิแพ้ต่างๆ นอกจากมีอาการคัดจมูกแล้ว มักมีน้ำมูก อาจมีอาการคันตา (และทำให้เปลือกตากบวมร่วมด้วยได้) คันจมูก คันลำคอ จมูกอาจได้กลิ่นลดลง อาการจะเป็นแบบเรื้อรังต่อเนื่อง โดยมีช่วงที่ดีขึ้นสลับกับช่วงอาการกำเริบ3. ไซนัสอักเสบแบบกึ่งเฉียบพลันหรือเรื้อรัง แต่มักจะทำให้มีน้ำมูกสีเขียวหรือสีเหลืองข้นร่วมด้วย การรับกลิ่นไม่ดี มีมูกข้นในลำคอหรือมูกไหลลงลำคอ มี ปวดบริเวณไซนัส ได้แก่ โหนกแก้ม หน้าผาก จมูกตรงระหว่างคิ้ว และหัวตา ลมหายใจมีกลิ่นเหม็น เป็นต้น4. มีริดสีดวงจมูก มีเนื้องอกในช่องจมูก หรือโพรงไซนัส รวมถึงมะเร็งในช่องจมูก มะเร็งหลังโพรงจมูก มะเร็งในโพรงไซนัส อาการคือคัดจมูก จมูกไม่ได้กลิ่น หรือหายใจแล้วมีกลิ่นเหม็นผิกปกติ เป็นต้นหากอาการเป็นต่อเนื่องนาน 2 สัปดาห์แล้ว โดยมีอาการเปลือกตาบวมร่วมด้วย และไม่ได้มีน้ำมูก ก็น่าจะเป็นอาการของโรคภูมิแพ้ชนิดแพ้อากาศได้ ซึ่งหากอาการไม่รุนแรง ก็สามารถดูแลตนเองได้ โดยในเบื้องต้น ต้องพยายามหาสิ่งที่เป็นตัวกระตุ้นให้เกิดอาการภูมิแพ้ที่ทำให้เกิดอาการและหลีกเลี่ยง เช่น ขนนก นุ่น ฝ้าย ไรฝุ่น ฝุ่นละออง ควัน เชื้อราต่างๆ สะเก็ดผิวหนังจากสัตว์ เช่น สุนัข แมว หนู กระต่าย เกสรดอกไม้ ดอกหญ้า แมลงสาบ และแมลงต่างๆ วัสดุเฟอร์นิเจอร์ เช่น ใยมะพร้าว เป็นต้น รวมไปถึงการมีความเครียดด้วย รวมถึงการใช้ยาทานบรรเทาอาการคัดจมูก เช่น ยาซูโดอีเฟดรีน (pseudoephredrine), ฟีนิลเอฟรีน (phenylephrine) นอกจากนี้ยังมียาสำหรับพ่นในจมูกโดยตรงด้วยแต่หากอาการเป็นต่อเนื่องไม่ดีขึ้น รุนแรงขึ้น ก็ควรไปพบแพทย์เพื่อตรวจและรักษาค่ะ